# Årsberetning for Rød avdeling 2019

## Beskrivelse av avdelingen

* Antall årsverk per 31.12.19 er 9 fordelt på 11 brukere. 7 personale med 3-årig utdannelse, 2 personale med 1-årig utdannelse.
* Rød avdeling har en bred og godt sammensatt personal og brukergruppe som byr på masse muligheter og noen utfordringer. Det er stort spenn i diagnoser og funksjonsnivå.
* *Overordnet målsetting:* Rød avdeling skal være et sted hvor den enkelte bruker opplever trivsel, trygghet, kreativitet, kvalitet, gjensidig respekt og tilhørighet, noe som er grunnleggende for positiv utvikling. Brukerne skal kunne være med på å påvirke sin egen hverdag, og de skal ha et så kreativt liv som mulig gjennom et variert tilrettelagt tilbud. De er med på en del av sitt eget mål og evalueringsmøte.
* *Generelle aktiviteter*: Kommunikasjon, musikk, sang og dans, sansestimulering, fysisk aktivitet, felles fredagslunsj, turer, gruppeaktiviteter, sosial trening som bidrar til blant annet fellesskapsfølelse. Alle aktivitetene er med tanke på at brukerne skal kunne oppleve mestring, ha betydning, meningsfulle arbeidsdager og vedlikeholde/utvikle sine ferdigheter og funksjoner. Vi arrangerer også grillkveld med brukere, foresatte og boligpersonale. I forkant har vi laget slideshow for å få vise noe av det vi driver med i løpet av året. Veldig populært og vi får gode tilbakemeldinger. Bursdagsfeiring er også en populær aktivitet hvor hver og en får feiret sin store dag m/sine venner. Vi deltar gjerne på diverse sosiale sammenkomster sammen med de andre på dagsenteret.

## Dette har vi arbeidet med i år

* *Fokusområder i år:* Vi har hatt fokus på faglig utvikling og trivsel, best mulig samarbeid med boliger og foresatte, teamarbeid rundt brukerne og samarbeidspartnere, samt god opplæring. I løpet av året har avdelingen hatt flere turer utenfor huset, kino, dagstur til Finnerud aktivitetssenter. I desember har vi hatt besøk av forfatter Anna Fiske som har lest for oss fra sin bok. Vihar hatt gleden av å ønske velkommen til en ny bruker.
* *Planleggingsdager:* I mars var vi med på to varierte og innholdsrike felles planleggingsdager til Hamburg. I oktober brukte vi en planleggingsdag til tema epilepsi, nye mål og tiltaksplaner, kommunikasjon og utviklingshemming.
* *Kurs og etter-/videreutdanning:* Noen avpersonalet på internkurs, samt eksternt via diverse arrangører. Kursene er som følger: Epilepsi, utviklingshemming og autisme, Psykiske lidelser hos mennesker med utviklingshemming, Matomsorg og ernæringstiltak.
Avdelingen har hatt en ny praksiselev fra Holte VGS.
* *Avdelingsleders vurdering*: Avdelingen har hatt et travelt og spesielt utfordrende år. Personalet har samarbeidet godt i arbeidet rundt og med brukerne også i de ekstra krevende og utfordrende perioder. Det viser at vi bryr oss og ser hverandre. Avdelingen har vært gjennom en sorgprosess da vi mistet en av våre kjære brukere.

Antoanela Haukland

Avdelingsleder